APL jamoasida 9 yildan beri ishlab kelayotgan murabbiy iste’foga chiqarildi

Shon Daych 9 yillik murabbiylikdan so‘ng “Byornli”ni tark etdi.

Klub 50 yoshli mutaxassis va uning murabbiylar shtabini iste’foga chiqarganini ma’lum qildi.
Daych 9 yil-u 166 kun mobaynida “Byornli”ni boshqargan. Bu APLdagi hozirgi murabbiylar ichida eng uzoq yillik ko‘rsatkich edi.
Shon qo‘l ostida jamoa ikki marta Chempionshipdan APLga ko‘tarilgan va u klubni 51 yildan so‘ng ilk bor Yevrokuboklarda ishtirok etishiga yordam bergandi. Daych boshchiligida “Byornli” 2018/19-yilda Yevropa Ligasida ishtirok etgan.
“Byornli” 2021/22-yilgi mavsum APLda 24 ochko bilan 18-o‘rinda bormoqda.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!